“மாணவப் பருவம் இந்தியாவில் மூன்று வருடங்களுக்குள் துவங்கிவிடுகிறது. கல்வியில் முதலிடம் வகிக்கும் டென்மார்க்கில் ஆறு வயதில்தான் குழந்தைகள் பள்ளியில் அனுமதிக்கப்படுகிறார்கள். நம் தேசத்தில் கணவன், மனைவி இருவரும் அலுவலகம் செல்ல வேண்டியிருப்பதால், குழந்தைகளை மழலையர் பள்ளியில் சேர்த்துவிட வேண்டிய கட்டாயத்தில் இருக்கிறார்கள். இன்னும் சிலர் சீக்கிரமாக என் குழந்தை ஆங்கிலம் பேசவேண்டும் என்ற ஆசையில் குழந்தைகளை வலுக்கட்டாயமாக சேர்த்து விடுகின்றனர். ஆனால், அங்கேதான் ஆரம்பிக்கிறது மன அழுத்தம். பெற்றோரின் அரவணைப்பைப் பெறவேண்டிய நேரத்தில் மழலைகள் அதை இழந்து நிற்கிறார்கள். வீட்டுக்கு வந்ததும் குழந்தைகள் தொந்தரவு செய்யாமல் இருக்க கைபேசியை கையில் கொடுத்துவிட்டு அவர்கள் தொலைக்காட்சி தொடர்களைப் பார்த்து ரசித்துக்கொண்டிருப்பார்கள்.